**Džolin Blejlok** (engl. ; San Dijego, Kalifornija, SAD, 5. mart 1975) je američka glumica i bivša manekenka. Najpoznatija je po ulozi T'Pol u TV seriji „Zvezdane staze: Enterprajz".

Biografija
----------

Najveći deo svog detinjstva, Džolin je provela u San Dijegu, ali se sa svojim roditeljima preselila u Oklahomu, gde je živela nekoliko godina, nakon čega se vratila u svoj rodni grad. U šestom razredu se pridružila školskoj dramskoj sekciji. Pošto ju je u 17. godini prevario dečko, otišla je od kuće i počela da se bavi manekenstvom u Evropi i Aziji. Godine 1998, zbog posla dolazi u Los Anđeles, gde se pojavila u nekoliko reklama. Svoju prvu ulogu, Blejlokova je ostvarila u TV seriji „Veronica's Closet", a ubrzo je dobila i uloge u TV filmovima „Jason i Argonauti" i „On the Edge".

Svoju najpoznatiju ulogu, ulogu Vulkanke T'Pol (engl. ) u TV seriji „Zvezdane staze: Enterprajz" je zamalo odbila, ali je na kraju odlučila da je prihvati. Džolin je, po sopstvenom priznanju, „Treki" (engl. ), obožavalac „Zvezdanih staza", pogotovo originalne serije uz koju je odrasla. Omiljeni lik joj je bio Spok (engl. ), koji je Vulkanac, kao i njen lik. Takođe, izjavila je da je on, a ne kapetan Kirk (engl. ), bio seks simbol. Tokom treće i četvrte sezone serije, otvoreno ju je kritikovala, tvrdeći da joj nedostaje kreativnosti, a da su producenti izgubili korak sa obožavaocima „Zvezdanih staza".

Pojavila se na naslovnim stranama brojnih muških časopisa, među kojima se nalaze i „Plejboj" (2002) i „Staf" (engl. ; 2004). Kako bi promovisala svoj novi film „Slow Burn", 2005. je gostovala na Međunarodnom filmskom festivalu u Torontu (engl. ).

### Privatni život

Zabavljala se sa glumcem Edvardom Ferlongom, sa kojim je 25. septembra 2001. izazvala saobraćajnu nesreću, zbog čega su oboje uhapšeni.

Aprila 2003. je sa svojim tadašnjim dečkom Majklom Rapinom (engl. ) i sa celim njihovim porodicama otišla na odmor na Jamajku. Tamo ga je, kleknuvši na jedno koleno, zaprosila pred svim članovima njihovih porodica, a venčali su se sledećeg dana.

Godine 2004, proganjao ju je jedan njen opsesivni obožavalac koji je, posle hapšenja, poslat u bolnicu na procenu duševnog zdravlja.

Filmografija
------------

|  |
| --- |
| **Filmografija glumice Džolin Blejlok**  |
| God. | Srpskohrvatski naziv | Originalni naziv | Uloga |
| 1998. |  | *Veronica's Closet* |  |
| 1999. |  | *The Love Boat: The Next Wave* |  |
| 2000. |  | *Queen for a Day* |  |
| 2000. |  | *G vs E* | Libi |
| 2000. |  | *D.C.* | Kristi |
| 2000. | Jason i Argonauti | *Jason and the Argonauts* | Medeja |
| 2000. | Mesto zločina | *CSI: Crime Scene Investigation* | Lora Garis |
| 2001. |  | *Diamond Hunters* | Rubi Grejndž |
| 2001. | Vojni advokati | *JAG* | kaplar Lisa Antun |
| 2001. |  | *On the Edge* | Čarlijeva žena |
| 2003 — 2004. |  | *Stargate SG-1* | Išta |
| 2001 — 2005. | Zvezdane staze: Enterprajz | *Star Trek: Enterprise* | potkomandant T'Pol |
| 2005. |  | *Slow Burn* | Nora Timer |
| 2006. |  | *I Dream of Murder* | Džoana |
| 2007. |  | *Shadow Puppets* | Kejt |
| 2008. |  | *Starship Troopers 3: Marauder* | kapetan Lola Bek |
| 2008. | Istražitelji iz Majamija | *CSI: Miami* | Ferateli Porter |

Nagrade
-------

* Nagrada Saturn za najbolju sporednu žensku ulogu na televiziji (2002)
* Specijalna nagrada Saturn: Sinskejp nagrada za žanrovsko žensko lice budućnosti (2002)

Časopis „Staf" ju je 2002. proglasio za 94. najseksipilniju ženu sveta. Iste godine, Džolin se našla na 10. mestu liste „Hot 100", koju je sastavio časopis „Maksim" (engl. ). Američki časopis „Fam fatal" (engl. ) ju je 2003. proglasio za 3. najseksipilniju ženu sveta.

Spoljašnje veze
---------------

***Jolene Blalock*** na Wikimedijinoj ostavi

* Džolin Blejlok na sajtu IMDb
* Džolin Blejlok na TV.com
* Džolin Blejlok na vikiju za „Zvezdane staze" — „Memori alfa" ()

| * p
* r
* u
Saturn za najbolju sporednu glumicu na televiziji |
| --- |
| 
* Justina Vail (1999)
* Jeri Ryan (2000)
* Jolene Blalock (2001)
* Alyson Hannigan (2002)
* Amy Acker (2003)
* Amanda Tapping (2004)
* Katee Sackhoff (2005)
* Hayden Panettiere (2006)
* Summer Glau i Elizabeth Mitchell (2007)
* Jennifer Carpenter (2008)
* Julie Benz (2009)
* Lucy Lawless (2010)
* Michelle Forbes (2011)
* Laurie Holden (2012)
* Melissa McBride (2013)
* Melissa McBride (2014)
* Danai Gurira (2015)

 |